**ОБЯВЛЕНИЕ**

Ликвидаторът на „Специализирана болница за долекуване и продължително лечение на пневмо-фтизиатрични заболявания и рехабилитация-Радунци“ ЕООД, в ликвидация с ЕИК: 000812083 **открива процедура за провеждане на конкурс** **за избор на изпълнител** **за сключване на Договор за извършване на експертиза и научно-техническа обработка на документи** на болницата за периода от 1984 г. – до 2021 година, при следните параметри:

I. Обект и предмет: предварителна преценка на обема, състава и състоянието на документите, подлежащи на експертиза и обработка; полистна екзпертиза на документите; оформяне и техническа обработка на архивни единици; съставяне на инвентарен опис, историческа справка и други документи, резултат от експертизата; систематизация на документи, определени за дългосрочно справочно значение, по вид и хронология и съставяне на опис. Консумативите по обработка на документите да бъдат включени в предлаганата цена (папки, конци за подшиване и други);

II. Вид на процедурата - конкурс с обява по документи.

III. Срок на изпълнение на договора: **5 /пет/ месеца** от датата на подписване на договора;

IV. Документи, които следва да представят кандидатите:

1. **Оферта**: Офертите се представят в запечатан, непрозрачен и с ненарушена цялост плик. Върху плика с офертата се поставя следния надпис: „Оферта за участие в конкурс за избор на изпълнител за сключване на Договор за извършване на експертиза и научно-техническа обработка на документи на болницата за периода от 1984г. – до м. Март 2021г.“; Върху плика също така се посочва: име /наименование/ на участника, адрес за кореспонденция, телефон и електронен адрес. Офертата /свободен текст/ трябва да съдържа единна крайна обща цена за цялостно изпълнение на задачата, подробно описана в т. І по-горе /включително, ако се начислява ДДС – с включено ДДС/. Ликвидаторът си запазва правото след определяне на спечелил участник в конкурса, да проведе преговори за подобряване на офертата. Ликвидаторът си запазва правото и да не сключи договор с определения за спечелил конкурса в случай, че финансовите условия на офертата са твърде високи или неизгодни.

2. Към офертата се прилагат:

* Документи, обуславящи професионалната квалификация и капацитета на участника да извърши задачата /дипломи, сертификати, разрешения, удостоверения, лицензи, други/;
* Декларация /свободен текст/ за отсъствие на обстоятелства, удостоверяващ/а че кандидатът не е в ликвидация или несъстоятелност и за липса на данъчни и осигурителни задължения;

Всички документи в офертата следва да се представят на български език и да бъдат подписани от законния представител на участника или упълномощено от него лице /забележка - не е необходимо нотариално заверено пълномощно/. Документите, представени във вид на ксерокопия, следва да бъдат заверени с „Вярно с оригинала”, име, фамилия, подпис на лицето/ата, представляващо/и участника и мокър печат.

3. Място и срок на представяне на офертите. Офертите се представят в канцеларията на ликвидатора на адрес: София 1000, бул. Кн. Ал. Дондуков № 5, вх. „В“, ет. 4, ап. 14 или се изпращат по куриер или пощенски оператор с обратна разписка, с **краен срок до 16.00 часа на 31.01.2025 г.** Оферти след срока не се приемат.

V. Срок на валидност на офертите: не по-малко от 1 /един/ месец от крайния срок за представянето им.

VІ. Оценяване и класиране на офертите: Конкурсът ще се проведе дори при получаването на само една оферта. Няма да бъдат оценявани и класирани оферти, които не отговарят на посочените изисквания или към които не са приложени документи, описани в раздел

IV.2. Начин и ред за класиране: Критерият за оценка на офертите е „икономически най-изгодната оферта“ с показател най-ниска цена.

Оферентът задължително предлага възнаграждението му да бъде платено на три вноски: **Авансова вноска** при сключване на договора – 10% от предлаганата цена; **Междинна вноска** – след приключване на етапите: предварителна преценка на обема, състава и състоянието на документите; полистна експертиза и Оформяне и техническа обработка на архивни единици – 50% и **Окончателно плащане** /последна вноска/ - след приключване на етапите: Съставяне на инвентарен опис, историческа справка и Систематизация на документи за дългосрочно справочно значение и Систематизация на документи за масово-типов характер, неподлежащи на запазване – 40% от цената на услугата (и след подписване на приемо-предавателен протокол за приключване на работата).

 VІI. Оглед и разноски: Оглед на място - след уговорка по телефон, в „УМБАЛ - проф. д-р Стоян Киркович“ АД, на адрес: гр. Стара Загора, п.к. 6000, ул. Генерал Столетов № 2, тел: 042/698 508, имейл: offices@umbal-kirkovich.org най-късно до 30.01.2024 г. /в работни дни - като се уточни допълнително с болницата часови интервал/. Участникът поема всички разноски по огледа и за изготвяне на офертата си и нейното представяне. Организаторът на конкурса не заплаща тези разходи, независимо от начина на провеждане или изхода на процедурата.

VІІІ. За резултатите от конкурса се съставя протокол от комисия в състав от двама членове. Протоколът се подписва от членовете на комисията. Комисията предлага на ликвидатора да сключи договор с кандидата, подал най-ниска ценова оферта. Ликвидаторът сключва договор с класирания на първо място кандидат. Резултатите от класирането се съобщават на всички участници. Протоколът на комисията и решението на ликвидатора да сключи договор с определения за спечелил участник не подлежат на обжалване.

 Ликвидатор:

адв. Илиян Кършев